ДО

 **Биосистеми ООД**

 ул. Ботевградско шосе № 247 гр. София 1517

Във връзка с открита процедура за възлагане на обществена поръчка с предмет: **«**Доставка на диагностични, лабораторни и медицински консумативи за микробиологична, вирусологична, паразитологична и имунологична диагностика през 2015-2016 г**.»**, съгласно техническата спецификация на Възложителя, открита с Решение № 3 от 22.04.2015г. бих искала да Ви уведомя, че на проведеното заседание на комисията, назначена със Заповед № 234 / 21.05.2015г. на директора на НЦЗПБ, се разгледа представената от Вас по процедурата техническа характеристика и се установи следното:

1. По позиция 79: Има разминаване между представения каталог и техническата характеристика. В приложения каталог тестът е за детекция на Salmonella, докато посочения в техническата характеристика тест е за детекция на S. Typhi.

2. По позиция 81: Има разминаване между представения каталог и техническата характеристика. В приложения каталог тестът за детекция на B.pertussis съдържа два отделни продукта: 1. праймери, контроли, сонди и 2. мастер микс, докато посочения в техническата характеристика тест съдържа един продукт. В представения каталог не се открива информация за концентрацията и количеството на позитивната контрола, както е заложено в техническата характеристика – контрола за подготовка на стандартна крива с минимум 5 стандартни точки.

3. По позиция 82: Има разминаване между посочения в приложения каталог тест, който не дискриминира B.parapertussis от B.bronchiseptica, и посочения в техническата характеристика тест за детекция само на B.parapertussis.

С оглед на гореизложеното, Ви уведомявам, че в срок до 7 дни от получаване на настоящото писмо, следва да представите:

1. по позиция 81 от техническото задание на Възложителя каталог и/или инструкции, от които да е видно, че оферираните от Вас продукти отговарят на заложените от Възложителя параметри в техническата характеристика.
2. по позиции 79, 81, 82 от техническото задание на Възложителя, обяснение за констатираното разминаване между предоставените от Вас техническа характеристика и каталог.

Председател на комисията:

 /Таня Гюрова/